ᱵᱤᱥᱥᱚ ᱵᱟᱝᱞᱟ ᱵᱤᱥᱥᱚᱵᱤᱫᱭᱟᱞᱚᱭ

ᱵᱤᱥᱥᱚ ᱵᱟᱝᱞᱟ ᱵᱤᱥᱥᱚᱵᱤᱫᱭᱟᱞᱚᱭ ᱵᱳᱞᱯᱩᱨ ᱨᱮᱭᱟᱜ ᱢᱤᱫ ᱥᱚᱨᱠᱟᱨᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ ᱾ ᱒᱐᱒᱐ ᱥᱟᱞ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱟᱯᱚᱱ ᱟᱠᱟᱱᱟ ᱾ ᱱᱚᱣᱟ ᱫᱚ ᱢᱤᱫ ᱩᱫᱟᱨ (liberal) ᱵᱤᱨᱫᱟᱹᱜᱟᱲ ᱠᱟᱱᱟ, ᱡᱟᱦᱟᱸ ᱨᱮ ᱥᱤᱞᱯᱚ ᱠᱟᱹᱨᱤ ᱨᱮᱭᱟᱜ ᱱᱟᱱᱟ ᱦᱩᱱᱟᱹᱨ ᱛᱷᱚᱠ ᱨᱮᱭᱟᱜ ᱥᱮᱪᱮᱫ ᱠᱚᱸᱭ ᱮᱢᱚᱜᱼᱟ ᱾ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱵᱳᱞᱯᱩᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱮ ᱵᱤᱥᱥᱚ ᱵᱟᱝᱞᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ ᱾

ᱱᱟᱜᱟᱢ
᱒᱐᱑᱗ ᱥᱮᱨᱢᱟ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱ ᱥᱤᱨᱟᱹ ᱢᱚᱱᱛᱨᱤ ᱢᱚᱢᱚᱛᱟ ᱵᱟᱱᱟᱨᱡᱤ ᱵᱳᱞᱯᱩᱨ ᱥᱩᱨ ᱥᱤᱵᱽᱯᱩᱨ ᱨᱮ ᱵᱤᱥᱥᱚ ᱵᱟᱝᱞᱟ ᱵᱤᱥᱥᱚᱵᱤᱫᱭᱟᱞᱚᱭ ᱵᱮᱱᱟᱣ ᱨᱮᱭᱟᱜ ᱠᱟᱛᱷᱟᱭ ᱩᱪᱷᱟᱹᱱ ᱞᱮᱫᱟ ᱾ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱯᱚᱲᱦᱚᱱ ᱚᱲᱟᱜ, ᱯᱟᱹᱴᱷᱩᱭᱟᱹ ᱦᱳᱥᱴᱮᱞ, ᱵᱟᱰᱚᱦᱤ ᱵᱤᱵᱷᱟᱜᱽ, ᱥᱟᱬᱮᱥ ᱵᱤᱵᱷᱟᱜᱽ, ᱚᱯᱷᱤᱥ, ᱠᱷᱮᱞᱚᱸᱰ ᱜᱚᱰᱟ ᱥᱮ ᱥᱯᱳᱨᱴ ᱠᱚᱢᱯᱞᱮᱠᱥ ᱥᱟᱶᱛᱮ ᱱᱟᱱᱟ ᱦᱩᱱᱟᱹᱨ ᱵᱮᱱᱟᱣ ᱞᱟᱹᱜᱤᱫ ᱒᱐ ᱮᱠᱚᱨ ᱡᱟᱭᱜᱟ ᱮᱢ ᱦᱩᱭ ᱟᱠᱟᱱᱟ ᱾ ᱯᱚᱱᱚᱛ ᱥᱚᱨᱠᱟᱨ ᱵᱮᱵᱮᱱᱟᱣ ᱞᱟᱹᱜᱤᱫ ᱓᱖᱐ ᱠᱳᱴᱤ ᱠᱷᱚᱱ ᱦᱚᱸ ᱰᱷᱮᱨ ᱠᱟᱹᱣᱰᱤᱭ ᱵᱚᱨᱟᱫ ᱟᱠᱟᱫᱟ ᱾ ᱮᱛᱚᱦᱚᱵ ᱨᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱵᱟᱝᱞᱟ, ᱱᱟᱜᱟᱢ ᱟᱨ ᱤᱝᱞᱤᱥ ᱵᱤᱵᱷᱟᱜᱽ ᱨᱮ ᱮᱢ.ᱮ. ᱯᱟᱲᱦᱟᱣ ᱨᱮᱭᱟᱜ ᱯᱚᱧᱡᱩᱨᱤᱭ ᱧᱟᱢ ᱟᱠᱟᱫᱟ ᱾ ᱒᱐᱒᱐-᱒᱐᱒᱑ ᱥᱮᱪᱮᱫ ᱥᱮᱨᱢᱟ ᱠᱷᱚᱱ ᱯᱩᱭᱞᱩ ᱯᱚᱲᱦᱚᱱ ᱮᱛᱚᱦᱚᱵ ᱟᱠᱟᱱᱟ ᱾

ᱥᱮᱪᱮᱫ ᱴᱷᱟᱶ
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱵᱳᱞᱯᱩᱨ ᱥᱩᱨ ᱥᱤᱵᱽᱯᱩᱨ ᱮᱞᱟᱠᱟ ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱵᱟᱝᱞᱟ, ᱤᱝᱞᱤᱥ ᱟᱨ ᱱᱟᱜᱟᱢ ᱥᱟᱛᱟᱢ ᱪᱮᱛᱟᱱ ᱨᱮ ᱯᱚᱲᱦᱚᱱ ᱟᱨ ᱰᱤᱜᱽᱨᱤ ᱮᱢ ᱨᱮᱭᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾

ᱪᱟᱪᱞᱟᱣ ᱟᱨ ᱵᱤᱵᱷᱟᱜᱽ
ᱪᱟᱪᱞᱟᱣ
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱢᱤᱫ ᱪᱟᱪᱞᱟᱣ ᱵᱳᱨᱰ ᱦᱚᱛᱮᱛᱮ ᱪᱟᱪᱞᱟᱣᱚᱜᱼᱟ ᱾ ᱱᱚᱣᱟ ᱵᱳᱨᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱚᱱᱟ ᱥᱟᱶ ᱡᱚᱯᱲᱟᱣ ᱠᱚᱞᱮᱡᱽ ᱠᱚᱨᱮᱱᱟᱜ ᱠᱟᱹᱢᱤᱦᱚᱨᱟ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱠᱟᱹᱣᱰᱤ ᱜᱚᱲᱚ ᱵᱟᱵᱚᱛ ᱛᱮᱭ ᱧᱮᱞᱟ ᱾ ᱥᱚᱯᱚᱱ ᱠᱩᱢᱟᱨ ᱫᱚᱛᱛᱚ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱ ᱯᱩᱭᱞᱩ ᱵᱷᱟᱭᱤᱥ ᱪᱟᱱᱥᱮᱞᱚᱨ ᱠᱟᱱᱟᱭ ᱾

ᱵᱤᱵᱷᱟᱜᱽ
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱯᱮᱭᱟ ᱵᱤᱵᱷᱟᱜᱽ ᱢᱮᱱᱟᱜᱼᱟ ᱾ ᱵᱤᱵᱷᱟᱜᱽ ᱠᱚᱫᱚ ᱦᱩᱭᱩᱜ ᱠᱟᱱᱟ - ᱵᱟᱝᱞᱟ ᱵᱤᱵᱷᱟᱜᱽ, ᱤᱝᱞᱤᱥ ᱵᱤᱵᱷᱟᱜᱽ ᱟᱨ ᱱᱟᱜᱟᱢ ᱵᱤᱵᱷᱟᱜᱽ ᱾

ᱟᱨᱦᱚᱸ ᱧᱮᱞ ᱢᱮ
ᱵᱤᱥᱥᱚ-ᱵᱷᱟᱨᱚᱛᱤ
 ᱥᱮᱞᱚᱢ ᱥᱠᱤᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ
 ᱵᱳᱞᱯᱩᱨ ᱠᱚᱞᱮᱡᱽ
ᱵᱟᱨᱦᱮ ᱡᱚᱱᱚᱲ
https://biswabanglabiswabidyalay.org/ 
University Grants Commission
National Assessment and Accreditation Council

ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ

ᱥᱟᱹᱠᱷᱟᱹᱭᱟᱹᱛ